
            Nr.23/94/2009
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.145/2008 pentru abrogarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, trimis spre dezbatere în fond Comisiei pentru industrii şi servicii cu adresa nr.P.L.x. 136 din 2 martie 2009 şi înregistrată cu nr.23/94 din 3 martie 2009.


În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

                 Nr.23/94/2009
R A P O R T
asupra proiectului de Lege privind aprobarea Ordonanţei de urgenţă a Guvernului nr.145/2008 pentru abrogarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase


În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.145/2008 pentru abrogarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, trimis cu adresa nr.P.L.x 136 din 2 martie 2009 şi înregistrată sub nr. 23/94 din 3 martie 2009.



Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat această iniţiativa legislativă în forma prezentată de iniţiator în şedinţa din 23 februarie 2009.



Consiliul Legislativ, prin avizul nr.1278/22.10.2008, a avizat favorabil proiectul de lege.



Comisia pentru buget, finanţe şi bănci a avizat favorabil proiectul de lege în şedinţa din 10 martie 2009.



Comisia pentru administraţie publică, amenajarea teritoriului şi echilibru ecologic a avizat favorabil proiectul de lege în şedinţa din 18 martie 2009.



Comisia pentru sănătate şi familie a avizat favorabil proiectul de lege în şedinţa din 18 martie 2009.



Comisia juridică, de disciplină şi imunităţi a avizat favorabil proiectul de lege în şedinţa din 10 martie 2009.



Proiectul de lege are ca obiect de reglementare abrogarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, în vederea compatibilizării cadrului instituţional şi legislativ naţional în domeniu cu prevederile comunitare, precum şi pentru evitarea suprapunerilor şi paralelismelor în reglementarea clasificării, etichetării şi ambalării substanţelor şi preparatelor chimice periculoase.


În urma adoptării Regulamentului CE nr.1907/2006 al Parlamentului European şi al Consiliului privind înregistrarea, evaluarea, autorizarea şi restricţionarea substanţelor (REACH), Directiva 67/548 CEE a consiliului din 27.06.1967 referitoare la clasificarea, ambalarea şi etichetarea substanţelor periculoase a fost modificată de Directiva 2006/121/CE a Parlamentului European şi a Consiliului din 18 decembrie 2006.



Având în vedere cele de mai sus, considerăm că prevederile Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, aprobată cu modificări prin Legea nr.451/2001, cu modificările şi completările ulterioare, nu mai sunt în concordanţă cu noile reglementări comunitare, fapt ce impune abrogarea acestui act normativ şi adoptarea unor reglementări noi.


Menţionăm că de altfel prevederile Directivei 67/548/CEE astfel cum a fost modificată prin Directiva 2006/121/CE au fost deja transpuse în legislaţia României prin Hotărârea Guvernului nr.1408 din 4 noiembrie 2008 privind clasificarea, ambalarea şi etichetarea substanţelor periculoase.



În conformitate cu prevederile art.61 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a examinat iniţiativa legislativă în şedinţa din 1 aprilie 2009.



La lucrări au fost prezenţi 26 deputaţi din totalul de 28 membri ai Comisiei pentru industrii şi servicii.



La dezbateri a participat, în calitate de invitat, din partea Ministerului Mediului: domnul Adrian Chesaru – consilier al ministrului.



În urma examinării iniţiativei legislative şi a opiniilor exprimate de către membrii comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.145/2008 pentru abrogarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, în forma prezentată de Senat.



În raport cu obiectul şi conţinutul reglementării, proiectul de lege face parte din categoria legilor ordinare.
                        PREŞEDINTE,                                      SECRETAR,
                              Iulian Iancu                                          Mircea Marin
Consilieri parlamentari,

Viorela Gondoş

Isabela Patricia Robe

